
Cuvântul nostru asupra schimbărilor politice: dela noi. 


În frământarea politică dela noi s'au pe- 
trecut zilele aceste o seamă de evenimente 
importante, cari merită toată atențiunea noa- 
stră. Trebuie să le înregistrăm deci și să 
spunem câteva cuvinte asupra lor. Ele sunt 
următoarele: Comitetul național şi pro- 
prietarii materiali ai ziarului „Tri- 
buna“, ajungând la înțelegere, au de- 
cis în comun acord contopirea celor 
două organe dela Arad întrunul sin- 
gur, pus subconducerea comitetului. 
Acesta rehabilitându-i moralicește 
și politicește pe proprietarii „Tri- 
bunii“, i-a chemat în sânul său şi 
astfel au pus capăt conflictului per- 
sonal, revenindu-se în acest chip la 
starea dinainte de izbucnirea osti- 
lităților, la restitutio in integrum: deci 
la reintrarea tuturorcelorieșiţi din 
comitet. Acest lucruaputut fi ajuns, 
grație stăruințelor neobosite ale 
d-lui Constantin Stere, care, cu un zelne- 
obișnuit și cu un rar devotament, a 
muncit luni întregilalimpezireasi- 
tuaţiei noastre interne. 

Acesta este, în câteva cuvinte, rezultatul 
îndelungatelor tratări dela Arad, cari au pre- 
ocupat și preocupă încă întreagă lumea ro- 
mânească. Părerile ce vom spune asupra lor, 
le vom rosti cu gând curat și cu toată sin- 
ceritatea. 

Declarăm dela început că simțim o vie 
mulțumire, văzând că, în sfârșit, s'a pus capăt 
îngrijitoarelor disensiuni personale, cari în 
timpul din urmă au inundat coloanele pu- 
blicisticei noastre și pe-alocurea au aruncat 


germenul unei disoluţii sociale. Răsboiul re- 
cent dela om la om, care se desfășură în 
Arad sub ochii noștri, ieşirea la suprafață a 
unor patimi mici cari nu mai aveau nimica 
face cu binele public, încrucișarea de ambiții, 
de deșertăciuni, ce nu mai erau ascunse ci 
se agitau cu tot aparatul publicităţii; toate 
aceste ne ofereau spectacolul trist al unei 
căsnicii deranjate, care-și desvăleşte toate 
tainele și, în orbirea pasiunii, pierde orice bu- 
solă. Deaceea e bine că s'au curmat odată, 
fiindcă din pornirile de desființare împru- 
mutată, cari se vădeau tot mai mult, lumea 
noastră se alegeă cu o depresiune morală și 
cu sentimentele varii cari se trezesc totdeauna 
pe ruinele tovărășiilor desfăcute... 

Împrejurarea că fruntașii din Arad au știut, 
la un moment dat, să-și uite toate jignirile 
și amărăciunile timpului din urmă, că şi-au 
întins mâna de împăcare pentru a feri astfel 
neamul de-o desbinare chinuitoare în aceste 
zile grele, dovedește de sigur multă dibăcie 
politică și-o adâncă înțelegere a situaţiei. 
Nimeni nu va esită să le; recunoască aceste 
însușiri şi să le acorde consideraţia ce li se 
cuvine. 

Lăsând acum la o parte conflictul de ordin 
personal, a cărui rezolvire naște o unanimă 
bucurie, în ce priveşte felul cum s'au aranjat 
pe dea'ntregul lucrurile, pot fi, firește, opinii 
diferite. Se vor găsi unii cari ar fi dorit, poate, 
ca amândouă ziarele să fie susținute mai de- 
parte, mutându-se, cum eră vorba, unul în alt 
centru. In astfel de împrejurări, se îmbie, de 
obiceiu, o mulțime de soluţii. Un lucru însă 
e mai presus de orice îndoială: dispariția 

„Tribunii“, oricari ar fi zâmbetele diploma- 
tice și asigurările dragostei frățești reînviate, 
va stârni oarecari regrete în multă lume, care 
sprijineă cu tot dinadinsul inimosul organ 
de publicitate. Dacă am retăceă acest adevăr, 
ar însemnă să ne sacrificăm sinceritatea, pe 
care trebuie s'o avem astăzi tocmai din res- 
pectul ce datorim situației nou create. 

De altfel din prilejul unei îngropări sunt 
totdeauna mai suportabile adevărurile și de- 
aceea credem că nu supărăm pe nimeni, dacă 
o spunem fără înconiur, îndeplinindu-ne rolul 
de cronicari, că în „Tribuna“ s'a pierdut cel 
mai bun ziar românesc. Deși scos într'un 
mediu, care cade departe de manifestațiunile 
mai superioare ale culturii românești și deci 
nu e predestinat să fie centrul unei mișcări 
de agitaţie culturală şi politică la noi, ziarul 
„Tribuna“, desfăcându-se din cadrul unor 
interese locale a căror expresie a fost la în- 
ceput, a îmbrățișat cu vremea problemele 
mari ale existenții noastre naţionale, întă- 
rindu-se treptat prin o gospodărie cuminte 
și în rosturile lui materiale. Cu încetul a 
grupat în jurul său tot mai multe condeie 
distinse cari ne-au dat, cu deosebire în cei 
cinci ani din urmă, cele mai strălucitoare 
pagini ale publicisticei românești. În locul 
perioadelor greoaie, în care se nămolise la 
noi gazetăria de legea veche, ale cărei urme 
ne mai indispun și astăzi, în locul veșnicelor 
tângueli și discuţii cu miniştri unguri cari 
habar mau de escursiunile bunilor noștri te- 
oreticiani de provincie, în locul stilului în- 
bâcsil de barbarisme chinuitoare, „Tribuna“ 
a găzduit în coloanele sale un spirit nou, 
purces dintr'o conștiință culturală superioară. 

Atitudinile politice i-au fost dictate de-o 
intransigență naţională organică, care res- 
pingeà cu energie loviturile dușmanului din 
afară, dar aveă ochi şi pentru slăbiciunile 
noastre interne. A condamnat cu o asprime 
neobișnuită toate rătăcirile aventurierilor po- 
litici iviţi la noi în timpul din urmă, dar, în 
acelaș timp, propagând adevărurile progra- 
matice ale partidului național, a deschis multe 
rane cari ne dor și a desvălit o mulțime de 
mizerii latente. A întrodus un criticism prin 
prisma căruia au fost judecate fenomenele 
sociale și politice dela noi, a mai înlăturat 

câteva tradiţii de convenţionalism sterp, şi-a 
presărat coloanele cu note de vioiciune, cu 
probe evidente de bun simț literar, cu ati- 
tudini de îndrăzneală și sinceritate. Firește, 
că în tendinţa de-a curmă idolatria din bă- 
trâni și a lansă opinii critice n'au lipsit uneori 
greșurile, cari în gazetărie sunt accidente pro- 
fesionale, mau lipsit nici violențele personale, 
din când în când, nici pretenţiile exagerate 
câteodată. Dar, în întregul ei, această mişcare 
public isticădin vremea din urmăa,„Tribunii“, 
reoglindește, în toate, calităţile ei neobișnuite 
și chiar în defectele ei trecătoare, spiritul 
schimbat al generației mai noui, crescute în 
exigențe culturale mai vaste și povăţuite întru 
toate de legăturile sufletești cu vieafa cultu- 
rală și literară a Regatului. 

În această propagandă s'a făcut cu încetul 
o selecțiune a elementelor de valoare din 
jurul ziarului, luând parte la muncă, alături 
de membrii redacţiei, cari s'au recrutat dintre 
tinerii noștri cu pregătire și cu frumoase apti- 
tudini literare, toți publiciștii de talent de-aici 
și cei mai aleși scriitori din România. Ziarul 
acesta nu eră pentru ei altceva decât un mijloc 
de agitație, menit a le răspândi credințele în 
massele de cetitori. Străini de orice interes, 
apropiindu-se numai printr'o înrudire de idei, 
scriitorii grupaţi aici au desfășurat o vie acti- 
vitate și la timpul său s'au știut apără cu 
energie și cu o frumoasă solidaritate împo- 
triva multelor bănuieli și recriminări intere- 
sate. Răsfoind voluminoasele colecții, cetitorul 
găsește tot atâtea dovezi ale unei munci or- 
donate și conștiente. Toate contribuţiile sunt 
într'o intimă legătură sufletească, care porneşte 
din acelaș cerc de idei și urmărește aceeaș 
țintă. Chendi cu paginile de critică literară, 
cu observaţiile lui de fin analist al stărilor 
noastre politice și sociale, Sextil Puşcariu 
cu îndrumările culturale, Goga cu articolele 
lui, Lupaş cu cercetările istorice, C i u r a, sub- 
tilul nuvelist, Ghibu cu laborioasele studii în 
chestii pedagogice și școlare, Agârbiceanu, 
povestitorul fecund al vieţii dela ţară, Gh. 
Popp, interpretul clar al sbuciumării noastre 
politice, Osvadă cu variatele probleme de 
economie naţională, Soricu, neobositul cro- 
nicar al stărilor din Regat, întreagă această 
pleiadă de scriitori şi alături de ei nenumă- 

rați cărturari din toate părțile și-au dat mâna 
ca să susție un mijloc de mișcare politică și 
culturală pentru întărirea neamului. N'a fost 
aceasta o tovărășie de interese profesionale, 
o întreprindere de comerţ, cum sunt atâtea 
în "Țară, începând cu „Universul“ fericitului 
domn Dumitrescu din urbea Câmpina şi sfâr- 


șind cu te miri ce combinație bugetofagă. . 


Nu. A fost o frumoasă sbucnire de idealism 
tineresc, de nobilă revoltă, a fost un organism 
viu întrupat din înțelegerea necesităților na- 
tionale. Dacă a avut vreun păcat, a fost, poate, 
tocmai întărirea care-i creșteă mereu, pro- 
porţiile cari, devenind din ce în ce mai vaste, 
puteau trezi în suflete iper-simţitoare ideia 
bizară a unei încercări de spargere a „soli- 
darităţii naționale“... 

Acest mijloc puternic de propagandă, care 
aveă temeiuri sigure, o frumoasă tradiţie 
și-o covârșitoare popularitate, a fost sacri- 
ficat pe urma tratărilor dela Arad. În orice 
caz, propietarii ziarului, fiind vorba de-un 
angajament material și cum s'ar zice de avutul 
lor, erau în tot dreptul să dispună după chib- 
zuință asupra unei instituții create de dânșii. 
Dacă cu toate acestea a fost o trebuință să 
apuie, dacă din această proaspătă reînfrățire 
a politicianilor aradani are să primească în- 
trupare un nou ziar, în acest oraș maghiaro- 
semit și prea puţin românesc, o gazetă mai 
bine întemeiată ca cea din trecut şi cu mai 
mulţi sorți de izbândă, — viitorul are să 
ne-o dovedească. 

Se naște însă întrebarea cu mult mai im- 
portantă, dacă cu apunerea „Tribunii“ își 
află sfârșitul şi curentul de idei de care 
vorbeam și a cărui expresie a fost în ul- 
timul timp. Răspundem în mod foarte firesc: 
nu! Aranjarea conflictului personal, tranșarea 
chestiunii juridice, care” priveă proprietatea 
numitului ziar, mare nimic a face cu ideile 
grupării amintite de scriitori, nici cu cre- 
dințele numeroşilor aderenţi ai acestui curent 
de gândire. Asupra acestor idei nu s'a tratat 
la Arad, dându-și seama oamenii că ele sunt 
expresiunea organică a stărilor noastre so- 
ciale-politice. A se încheiă transacții la masa 
verde, de cătră iscusiți înțelegători ai tainelor 
politice, a se rosti laudabile cuvântări la masa 

albă, a croi paragrafi, a îngropă gazete vii 
și-a reînviă bunice moarte, e un lucru cu 
mult mai ușor, decât a pune stavilă unei 
stări sufletești, care își are motivele ei or- 
ganice. Societatea noastră, în sbuciumul ei 
de prefacere actuală, când un popor de țărani 
se ridică din starea lui primitivă de veacuri 
şi devine părtaş al civilizaţiei, scoate la 
iveală o mulțime de porniri, cari, în mod fatal, 
nu se pot închegă întrun mănunchiu ase- 
muitor. Trăim zile de fermentare continuă, de 
crize morale, de izbucniri pătimașe ale unui 
individualism desrobit. Sufletul colectiv al 
societății încă nu și-a putut croi anumite 
norme de purcedere unitară și din diferitele 
influințe culturale străine încă nu s'a putut 
închegă o tradiţie culturală a noastră. Suntem 
mustul care fierbe încă și care nu poate fi 
înăbușit. Ar fi deci o mare greșală să se 
creadă că prin merituoasa împăciuire dela 
Arad, s'ar influință câtuș de puţin fondul de 
idei al acestei mișcări, care astăzi, spre bu- 
curia tuturora, a pierdut pe dea'ntregul 
ascuțișul personal. 

Ne folosim tocmai de această ocazie pentru 
a ne lămuri cetitorii spunând, că toți acei 
scriitori cari au susținut cu munca lor 
ziarul „Tribuna“, făcând parte din prietenii 
noștri își vor desfășură activitatea de-aici 
înainte la această revistă. Ei vor urmă im- 
pulsurile conștiinței lor și noi, respectând 
până la cea mai depărtată limită libertatea 
de opinie,vom căută să înfățișăm publicului în 
ce chip se resfrâng stările dela noi prin prisma 
de gândire a unor personalități culturale. 

Credinţa noastră este, că în aceste 
zile grele,în fața importantelor eve- 
nimente cari sunt în pregătire, po- 
porul nostru trebuie să se găsească 
într'o singură tabără, săformezepo- 
liticește un singur partid bine organizat. 
Credem totodată că în cadrele uni- 
tății şi organizaţiei acestui partid 
se pot propagă diferite curente de 
idei, cari nu sunt potrivnice prin- 
cipiilor fundamentale ale progra- 
mului naţional. Numai în acest chip 
se poate asigură o evoluţie normală și 
se poate pregăti calea unui progres, 

Sonet. 


Sărmane suflete, ești ca o floare 
De brumă-atinsă ’n zorii unei zile, 
Din luna cea cu toane-a lui Aprile 
Și-un ceas abiă s'a bucurat de soare! 


Petalele-ofilite tristă și-le 

Închide tremurând, simțind că moare, — 
Și ’n jurul ei e numai sărbătoare 

Și cântece, miresme și idile! 


Zadarnic joacă 'n preajmă-i mândri fluturi, 
Și cântă gâze și roiesc albine... 
Un rău ascuns te sapă și pe tine... 


Și tu ca ea, în toiul vieţii pline 
De bucurii, — simțind că moartea vine, 
Petalele din urmă ţi le scuturi... 


Șt. O. Iosif. 


= 


Pe fundul cupei.’ 


Cum stă așa în sticla străvezie de pe masa 
întinsă și pregătită pentru musafiri, stropul 
de vin poate vedeă bine împrejurimile sale. 
Și câte nu sunt de văzut într'o odaie boie- 
rească! 

Dupăce a obosit privind lucrurile minu- 
nate din cuprinsul luminos și cald, își 
țintuieşte privirea pe niște cadre aurite și 
nu și-o mai ia dela dânsele. Aceste i-au 
plăcut mai mult. Nu pentru alta, dar îi 
amintesc o vreme frumoasă, îngropată pe 
veci. E un cules de vie întro podgorie 
moldovenească. Și fără să vreie gândul îl 
fură în trecut, 

Simţeşte par'că și acuma îngustimea ţevei 
întunecoase, pe care se urcă încet. A fost 
cam lungă și plictisitoare calea prin trunchiul 
viței. Dar în sfârșit a ajuns sus în bobița 
verde a strugurelui. Acolo întâlni mai mulți 
tovarăși și zilnic sosiau alții noi. Şi, lucru 
ciudat! Bobiţa îngustă la început se lărgiă 
cu fiecare oaspe nou, par'că ar fi înțeles că 
trebuiă să-i facă rost de un loc. 

Nu-i vorbă, au petrecut ei bine stând la 
taifas și făcând glume. Dar la urmă începură 
a se plictisi stând închiși în acelaș loc. Cu 
toții doriau să iasă afară, să înceapă din nou 
călătoria. 

Și bobiţa par'că înțelegeă dorința aceasta 
a neastâmpăraților. Din zi în zi își subțiă 
ferestrile chilioarei sale întunecate și lăsă 
să pătrundă mai multă lumină înnăuntru. Și 


1) Din volumul „Printre stropi“, ce va apare 
în curând. 


ce bucurie pe stropii închiși, când zăriră 
întro zi prin geamul turbure câteva bobițe 
vecine, cari atârnau pe acelaș strugure. 

Întrun amurg de toamnă, cu brumă groasă, 
foșnet de frunze uscate şi țipăte jalnice de 
cocori, o mână nevăzută tăie strugurele și-l 
puse întrun vas. Înţeleseră atunci cu toții 
că li se pregătește o soartă nouă. Și cu ini- 
mile înghețate stăteau muţi și așteptau. 

Deodată păreţii bobiţei, striviţi sub o greu- 
tate nevăzută, se sparseră și stropii trebuiră 
să iasă afară, Dar în loc să urce, cum erau 
deprinși, se strecurară printre ciorchine până 
la fundul vasului. 

Clipele urîte petrecute în întunerec, la un loc 
cu atâtea lucruri netrebnice, l-au umplut pe 
strop cu scârbă. Deaceea caută întotdeauna 
să-și alunge din gând aceste amintiri triste, 
ce-i turbură sufletul. 

A resuflat mai ușor, când s'a văzut într'un 
vas curat, închis numai cu tovarăşi de-ai 
săi. Ce sfat, ce veselie şi maicuseamă ce 
cântec a fost, cât a stat acolo! Îi resună 
par'că și acum în ureche miile de glasuri, 
ce fierbeau asurzitor în jurul său ameţindu-i, 
adormindu-i, făcându-l să viseze. 

Pe încetul glasurile amuțiră, veselia în- 
cetă și o muţenie adâncă se întinse peste 
toți ca pânza unei ape mari. Stropul vedeă 
acum limpede că trebuiă să se întâmple ceva 
nou, neobișnuit. Tăcerea cea mare prevesteă 
că se apropie pe nesimţite o furtună. 

Și într'adevăr, într'o zi spintecă întunerecul 
butoiului un fulger de lumină, iar pe gaura 

deschisă a cepului destupat porniră a se 
strecură lărmuitor strop cu strop. 

Când îi veni rândul, ieși afară și stropul 
sglobiu şi intră într'o sticlă curată, străvezie, 
în care stă acum mulțumit pe masă și pri- 
veşte... 

Tresare neliniștit din visarea sa și se în- 
treabă nedumerit, de ce l-o fi scos din beciu 
și l-o îi pus pe masă? De bunăseamă i se 
pregătește o soartă nouă! Și abiă şi-a sfârșit 
de tors gândurile încâlcite, când o ceată gă- 
lăgioasă de tineri în frunte cu gazda casei, 
un bătrân cărunt şi rumăn, dădură năvală 
în odaie. Înțelese numaidecât din fețele lor 
îmbujorate și după armele, ce le purtau, că 
se întorceau dela o vânătoare. 

Se așezară cu toții în jurul mesei, glumiră, 
sfăutiră și mâncară cu poftă. Apoi, pe rând, 
toate sticlele fură destupate cu sgomot și 
stropii de vin coborîră gâlgâind în cupele 
de cristal din faţa fiecărui oaspe. 

Închinară unul altuia și cupele se ridicară 
până la buze, vărsân dîn gâlgâiri scurte pe gât- 
lejurile însetate stropii chihlibarii şi aromatici. 

După o vreme cobori și stropul gânditor 
în cupa stăpânului său și începii a tremură 
la gândul, că va trebul să fie înghiţit şi el. 

Oaspeţii obosiţi de vânătoare și moleșiţi 
de vinul bun stăteau acum rezemaţi de spe- 
tele scaunelor şi cu priviri umede, visătoare 
priviau în gol. Atunci un glas sfios de un- 
deva, care se săturase, se vede, de glume şi 
vorbărie, rugă pe stăpânul casei, un poves- 
titor vestit, să spuie o poveste. 

„Da, da, să ne povestească, să ne po- 
vestească!“ Se ridicară deodată ca o furtună 
o mulțime de glasuri, înăbușind toate încer- 
cările zădarnice ale bătrânului, de a scăpă 
de această sarcină. 

În sfârșit trebui să le facă pe plac și se 
supuse. Cu privirile înrourate, țintuite pe 
cupa ce-o învârtiă nervos în mână, și cu glas 
tremurat bătrânul începi: 

„Dragii mei! Sunt bătrân acuma. La sfântul 
Vasile, de-o vrea Cel-de-sus, împlinesc 
şasezeci și cinci de ani. Am trăit, pot zice, 
fericit. Am văzut multe și mai multe am pe- 
trecut. Nu m'am însurat, după cum ştiţi, 
pentrucă n'am putut găsi femeia, pe care 
o visasem în tinerețele mele. Și veți ști prea 


LUCEAFĂRUL 


213 


bine câte nu cere dela vieață un tânăr frumos, 
sănătos și cu avere, cum fusesem pe vremuri. 
Este veșnic nemulțumit cu ceeace întâlnește 
și așteaptă veșnic altceva mai bun. Și astfel, 
ca un fluture hoinar, ce nu simțește că vremea 
trece, am plutit sglobiu prin grădina ferme- 
cată a vieții mereu alergând, mereu căutând, 
fără a mă opri la o singură floare. 

Nu voesc să vă plictisesc cu povestirea 
iubirilor mele. Au fost multe. Pe cea dintâiu, 
la care așa de mulți își întorc cu duioșie 
gândurile, aproape am uitat-o. Eu nu cred în 
poezia iubirii dintâiu. Pentru mine a fost 
iubire adevărată abiă cea din urmă. Deaceea 
poate n'o pot uită. 

Voi nu ştiţi ce simțire sfășietor de tristă 
dă omului gândul că ceva s'a sfârșit de veci 
pentru el. Sunteţi încă tineri și nu puteţi să 
vă închipuiţi ce simțește o inimă, care trebuie 
să-și închidă pentru totdeauna zăvoarele ru- 
ginite, ca o poartă bătrână dela o curte pustie, 
în care nu va păși nici un suflet drag, nu va 
răsună nici un glas dulce, în care se vor lăsă 
grele, ca o apă adâncă, umbra și muţeniă... 

Vor fi acum vreo doisprezece ani. Într'o 
zi fermecătoare de toamnă blândă mi-am 
poftit prieteni și cunoscuți la podgoria mea, 
unde cutegeam via. Între alți oaspeți venise 
şi o fată, să fi avut douăzeci de ani. Înaltă, 
mlădie, cu părul de-un galbăn ruginiu, ca 
frunza arsă de brumă, și cu niște ochi negri, 
plini de melancolie și patimă ascunsă ca 
amurgul unei zile de toamnă târzie, care te 
face să simțești cum se apropie iarna cu 
frigul și întunerecul ei și te îndeamnă să te 
foloseşti de clipa fugară. 

Ne-am plimbat împreună, am cules struguri, 
am admirat peisajul plin de farmec trist al 
locurilor frumoase, pe cari le-aţi văzut şi voi; 
apoi am stat ca acum la masa plină de bu- 
nătăți, am băut vin şi-am visat o noapte în- 
treagă la glasul duios al viorilor, pe cari 
de-atunci nu le mai pot suferi. 

Ceeace nu putuse deșteptă în mine vinul 
și privirile fetei, au trezit ca o furtună glasul 
vrăjit al viorilor ce plângeau. Și ca un flu- 
ture, înfiorat de vântul tomnatic, ce-și pre- 
simțește sfârşitul apropiat, m'am oprit tre- 
murând la cea din urmă floare, împins de 
un sentiment vag, dar puternic, care îmi șoptiă 

că se apropie bruma, care nu iartă nimic, 
care vestejește totul: fluturele, floarea și inima 
omului... 

De-aţi ști, dragii mei, ce dulce, ce dureros 
de dulce este să strângi puternic în braţe, 
să săruţi, cu focul nădejdii ce piere, pentru 
cea din urmă oră! 

Să bem, fraţilor, în amintirea celei de pe 
urmă iubiri!“ 


Și în ciocnete scurte, surde, într'o muţenie 
ca de biserică, cupele se atinseră pentru cea 
din urmă oră, iar stropul sărută fericit bu- 
zele bătrânului, căruia nu-i mai eră dat să 
iubească și lunecă încet la vale în întunerecul 
gâtlejului cu singura părere de rău că totul 
trebuie să sfârșească așa de repede pe lumea 


aceasta frumoasă. 
Liviu Marian. 


= 


Mișcarea cooperativă.) 


— Propuneri pentru întruparea şi organizarea cooperației române din Ungaria, in legătură 
cu donațiunea d-lui Vasile Stroescu — 


de Vasile C. Osvadă. 


Resum experienţele câștigate şi mai ales 
completate în urma încredințării cu care m'aţi 
onorat și fixez următoarele concluzii: 

Cooperaţia adevărată trebuie să fie recla- 
mată și nu impusă. Cooperaţia nu e potrivit 
să fie înlănțuită prin formele și restricțiile 
nici unui organism deja existent. În acelaș 
timp însă cooperaţia să caute și să afle legă- 
turi și chiar protectorate binevoitoare la toate 
organizațiile şi instituțiile românești deja exi- 
stente, ca astfel să fie întregitoarea și com- 
pletarea organisaţiei noastre economice, la 
care trebuie să nizuim, cu deosebire în si- 
tuația dată, din toate puterile. 

Întruparea cooperației să o liberăm de re- 
zervele sistemelor și să nizuim să le aclima- 
tizăm, formulându-le în conformitate cu tre- 
buinţele și împrejurările noastre speciale, 
acum dupăce băncile noastre, doar ca formă 
și fel de cooperație se deosebesc de coope- 


1) Cetitorii noştri işi aduc aminte de donaţiunea de 
50.000 Cor. făcută „Asociaţiunii“ de cătră marele bine- 
făcător d-l Vasile Stroescu cu scop de a înființă bănci 
poporale la sate, işi aduc desigur aminte şi de arti- 
colele redactorului nostru d-l Oct. C. Tăslăuanu, „Or- 
panizarea satelor noastre“ şi „Organizarea economică 
a ţărănimii“, publicate în Nrii dela 1 Maiu și 1 Iunie 
1911 ai acestei reviste, în cari se indicau posibilităţile 
de a organizà țărănimea prin reuniuni culturale şi în- 
soţiri economice și în cari se arătă, mai ales, că „baza 
întregei organizări a poporului nostru trebuie să fie 
cea economică“. Comitetul central al „Asociaţiunii“, la 
propunerea secretarului Oct. C. Tăslăuanu, a încre- 
dințat pe d-l Vasile C. Osvadă să studieze mișcarea 


rativele cu largul lor altruism şi cu puter- 
nicul lor fond românesc. 

Din aceste premise, având în vedere darul 
marelui Vasile Stroescu și necesitatea or- 
ganizaţiei noastre cooperative, îmi iau voie 
să Vă prezint următoarea propunere. 

Pentru mai lămurita expunere a acestei 
propuneri, împart materialul ei în trei părți 
principale: 

1. Pregătiri și propagandă. 

2. Înfiinţarea tovărășiilor: sistem, condu- 
cere, control, felul tovărășiilor, relaţiile lor cu 
celelalte așezăminte economice şi financiare. 

3. Financializarea și raionarea tovărăşiilor. 


A) Începutul organizației noastre econo- 
mice e făcut prin băncile românești existente, 
prin urmare completarea acestei orga- 
nizații prin tovărășiile sătești, după părerea 
mea, nu se poate face decât căutând și ex- 


cooperativă din Ungaria, România şi Bucovina şi să 
facă propuneri concrete privitoare la întruparea coo- 
peraţiei la noi. D-l V. C. Osvadă a prezentat, în ul- 
tima şedinţă a comitetului central, un raport amănunţit 
și temeinic despre mișcarea cooperativă din ţările 
amintite şi a făcut propunerile pe cari le publicăm şi 
noi, ca să poată fi cunoscute în cercuri largi şi să poată 
fi discutate. Problema cooperaţiei, propovăduită de 
generaţia tânără, e una dintre problemele capitale 
pentru desvoltarea noastră ca popor şi nădăjduim că 
ea, în curând, va puteă fi și realizată. Ceice înțeleg 
problemele economice dintrun punct de vedere su- 
perior şi îşi iubesc neamul desinteresaţi desigur că vor 
sprijini din răsputeri mişcarea cooperativă. Red. 

ploatând toate momentele și relaţiile, în cari 
interesele băncilor se completează prin to- 
vărăşii și în cari tovărășiile pot aveă spri- 
jinul băncilor noastre. 

Onorând intenţiile fondatorilor primului 
nostru institut financiar „Albina“, cari au 
privit tovărăşiile dela început ca mijloace 
de muncă economică, se impune să reluăm 
firul acestei lucrări încercate, dar atunci ne- 
reușite, se înțelege luând în seamă împre- 
jurările schimbate de azi. Căci Și azi se pare 
că pusă la fel chestiunea cu intenţiile fondato- 
rilor „Albinei“, ne-am asigură tot atât de pu- 
ține şanze de reușită. Va trebui deci să îndru- 
măm acțiunea așa, că, pe de o parte, să fie 
asigurată independenţa acţiunii cooperative, 
pe de altă parte această acțiune să fie spriji- 
nită de băncile noastre, alăturea cu „Asocia- 
țiunea“ și cu Consistoarele bisericilor noastre. 

In conducerea mișcării cooperative,pe lângă 
puținii cooperatori, pe cari îi avem, să ia 
parte câte unul ori doi reprezentaţi ai „Soli- 
darității“, ai „Asociaţiunii“ şi ai bisericilor 
ortodoxe și greco-catolice. In felul acesta 
dela început cooperaţia şi-ar asigură sprijinul 


întregei puteri organizate a neamului nostru. . 


Deși noi azi avem, bun cu rău, la 150 
tovărășii ca primul pas pentru organizarea 
și munca cooperativă, eu nu aflu de absolută 
necesitate înființarea momentană a unei sau 
mai multor Centrale cooperative. Și asta mai 
ales din două motive: în felul acesta am 
pară afirmarea dorințelor separatiste și, pe de 
altă parte, am câstigă vreme, în care praxa 
ne-ar fixă felul și condiţiile de alcătuire ale 
viitoarei ori viitoarelor Centrale cooperative. 

Pentru înființarea Centralei sau centralelor 
ne lipsesc, de altfel, în situaţia dată, chiar 
şi mijloacele materiale, cari să facă posibilă 
întreținerea cinstită a unui organism complet, 
cum s'ar impune la o Centrală. 

Din aceste motive, propunerea mea este 
că deocamdată, şi asta cât se poate de cu- 
rând, să înființăm un Birou Central co- 
operativ, cu sediul în Sibiiu, sub auspiciile 
„Asociaţiunii“, adecă a secţiei sale economice, 
având și sprijinul frățesc și moral al „Soli- 
darităţii“. 

Menirea acestui birou central ar fi: 

Întreţinerea vie a mișcării cooperative prin 

scris, prin prelegeri la sate şi prin editarea 
ori atașarea unui supliment la o gazetă deja 
existentă sau a unei reviste modeste, care 
să apară cel mult de douăori la lună. Ches- 
tiunea publicaţiei de propagandă cooperativă 
s'ar puteă rezolvi şi prin revista „Transil- 
vania“, ori, în cazul cel mai bun, prin scoa- 
terea unei foi bisăptămânale la fel cu „To- 
vărăşia“, redactată de mine, prin care sar 
puteă întreține o întinsă propagandă popu- 
lară, atât în folosul cooperaţiei cât și al 
„Asociaţiunii“ şi al băncilor noastre, repre- 
zentate prin „Solidaritatea“. 

Dacă cheltuelile de editare, cari s'ar urcă 
la circa 3000 cor. anual, n'ar fi în cea mai 
mare parte acoperite prin abonamente, foaia 
aceasta ar puteă fi cuprinsă în cadrele re- 
vistei „Transilvania“, în care caz nar cere 
nici o jertfă nouă materială, 

Prin acest birou s'ar adună și s'ar com- 
pletă datele statistice referitoare la cooperaţia 
de aici: unde şi cum o avem, și unde și 
cum Sar puteă întrupă cu mai mulți sorţi 
de izbândă. Ca material de propagandă sar 
înregistră şi s'ar clasă datele, prin cari am 
aveă tabloul activității cooperative din alte 
țări și la alte neamuri. 

Biroul acesta ar dă toate informaţiile ce i 
s'ar cere, fie pentru pregătirea, fie pentru 
înființarea, administrarea și conducerea de 
tovărăşii. 

Ca să poată răspunde acestor cereri, dela 
început s'ar pregăti în birou statute tip pentru 
cele mai uzitate feluri de tovărăşii. Tot așa 
s'ar pregăti regulamente tip, registre de con- 
tabilitate tip, precum şi formulare pentru 
actele de înregistrare, pentru procesele ver- 
bale, ale adunărilor de constituire și generale, 
precum și toate tipăriturile, necesare admini- 
strației interne. 

Acest birou s'ar nizui, având protectora- 
tele amintite, să folosească în favorul co- 
operației atât puterile despărțămintelor „Aso- 
ciațiunii,“ cât şi puterile de muncă aflătoare 
în birourile băncilor noastre și în organismele 
bisericeşti. 

Pentru tovărășiile existente şi cele ce se 
vor înființă, biroul ar mijloci legături finan- 
ciare cu băncile indicate prin situația geo- 
grafică și împrejurările date, ori ar ajută 

financializarea ce s'ar face prin anumite in- 
stituții. 

În fine acest birou ar aranjă cursurile 
cooperative, ce se impun doar ca primul 
pas în acțiunea cooperativă, a cărei organi- 
zare o dorim. 

Acest birou, precum se invederează, ar fi 
pregătitorul Centralei ori Centralelor coope- 
rative. 

Chestiunea existenței legale mai ușor ar 
fi rezolvită, dacă acest birou ar fi atașat 
secției economice a „Asociaţiunii“, avându-și 
sancțiune această ataşare în statutele „Aso- 
ciaţiunii“. Conducerea biroului ar fi încre- 
dințată unei comisiuni speciale, exmisă de 
secția economică cu aprobarea Comitetului 
central al „Asociațiunii“, care la rândul său 
ar cere sprijinul direcțiunii „Solidarităţii“ și 
al celor două consistoare arhidiecezane. 

Din comisia aceasta ar face parte mai în- 
tâiu cel puțin 3—4 cooperatori, apoi câte doi 
reprezentanți ai „Asociațiunii“, ai „Solidari- 
tății“ şi ai Consistoarelor, în total 10—12 băr- 
baţi. Reprezentanții cooperatorilor ar puteă fi 
aleşi cam dintre următorii d-ni: loan |. Lăpă- 
datu, I. Oţoiu, I. Enescu, V. Tordășianu, Fabiu 
Toma, Romul Simu, Constantin Popp, Gavril 
Todica, preotul Aurel Nistor din Arpătac, 
Dr. Amos Frâncu, Dr. Pompiliu Cioban și alții, 
la cari se adaug și exmişii cooperațiilor. 

Această comisie arlucră independent, având 
numai obligamentul să raporteze din timp 
în timp mandanților săi. 

Sub imediata conducere a acestei comisii 
ar sta cancelaria Biroului Central, în care 
deocamdată ar puteă provedeă toate agendele 
un conducător, un funcționar și unul ori doi 
copişti, după trebuințe. Persoanele potrivite 
s'ar găsi şi, în caz de lipsă, acum la început, 
cu toate ocupațiile ce le am, și eu aș puteă 
provedeă o parte din lucrările acestui birou. 
Unul ori doi devotați muncitori neapărat 
ar trebui să fie în permanență în servicul 
biroului. 

Jertfele materiale reclamate de organizarea 
acestui birou ar ajunge la suma de 7—8000 Cor. 
anual din cari: 

Cheltueli de călătorie pentru comisie și 
pentru funcționari circa 2000 Cor.; salare 
pentru funcționarii biroului circa 5000 Cor.; 

tipărituri şi modele (tip), după subtragerea 
sumelor intrate pentru tipăriturile tovărăşiilor 
înființate, circa 1000 Cor. 

Aceiaşi membrii ai comisiei şi funcționari 
completaţi, prin revizorii experți ai „Solidari- 
tății“ şi prin alţi cooperatori, ar împlini și 
rolul de prelegători ai cursurilor cooperative, 
socotindu-le, ca spese de drum, circa 2000 Cor. 
Aşa că întreagă această acțiune cooperativă 
ar costă anual circa 10.000 Cor. şi sar im- 
pune în felul acesta cel mult doi ani. 

Chestiunea cursurilor cooperative,euo 
aflu ca una dintre cele mai importante pro- 
bleme, care își așteaptă fericita rezolvire cu 
deosebire, acum la începutul muncii. Incon- 
testabil, că întreagă acţiunea cooperativă, 
gravitând la sate, apostolii fireşti ai acestei 
acțiuni vor fi, în primul rând, preoții și învă- . 
țătorii noștri. Ca să asigurăm reuşita deplină, 
prima preocupare cred că ni se impune să 
înarmăm cel puțin pe fiitorii preoți ṣi învă- 
țători cu necesarele cunoștințe economice, 
sociale şi cooperative. Pentru ajungerea acestui 
scop, mijlocul cel mai potrivit îl aflu în ținerea 
unor cursuri cooperative în seminarele noastre 
teologice și pedagogice. 

Ca început, în fiecare seminar, cursul ar 
dură cel mult 6 zile, continuativ sau în grupe 
de câte 2 zile cu câte 3—4 ore la zi, fixate 
între sau după orele prelegerilor regulate. 

Avem cinci seminare: în Sibiiu, în Blaj, 
în Arad, în Caransebeş şi în Gherla, prin 
urmare întreg ciclul de cursuri ar țineă 30 zile 
cu 90—120 ore de propunere. 

Materialul acestor cursuri s'ar împărți în 
trei grupe: 

a) principii de economie națională și socio- 

logie; 

b) teoria cooperaţiei, începuturi, sisteme, 
justificări ; 

c) cooperativele în practică: înființarea felu- 
ritelor tovărăşii, statutele şi mijloacele 
lor, înregistrarea, conducerea. admini- 
strația și contabilitatea tovărășiilor. 

Pentru propunerea materialului schițat am 
rugă pe următorii bărbați: 

Pentru materialul din grupa a): 

Domnii: loan I. Lăp&datu, Dr. loan Radu- 
canu, prof. docent universitar, Oct. C. Tăs- 
lăuanu, profesorii I. Socaciu și I. C. Panţu. 

Pentru materialul din grupa b): 

Domnii: |. Oţoiu, I. Enescu, controlorul |. P. 
Pascani, G. Todica și Constantin Popp. 

Pentru materialul din grupa c): 

Domnii: V. Cujbă, 1I. Bobina, Romul Simu, 
V. Tordășianu, I. Moldovanu, I. Dâmboiu şi eu. 

Se înțelege, că lista aceasta s'ar puteă 
completă, cum s'ar puteă schimbă dela un 
conferențiar la altul materialul de propus. 

Cu o potrivită împărțeală, s'ar puteă ajunge 
ca nici unul dintre prelegători să nu jertfească 
mai mult ca 2—4 zile. 

Cheltuelile de călătorie și întreținere a pre- 
legătorilor, s'ar acoperi pe deplin din cele 
2000 coroane, luate în socoteală la Biroul 
central cooperativ. 

Am convingerea, că prin aceste cursuri s'ar 
ajunge înzecit mai mult, decât prin orice altfel 
de propagandă, dupăce din propria experiență 
m'am încredințat, că tinerii din toate semi- 
narele noastre așteaptă şi au o dragoste aleasă 
pentru chestiunile economice şi sociale și în 
special pentru cooperație. 

Resfiraţi prin toate satele noastre, tinerii 
seminariști de azi vor deveni cei mai înțele- 
gători şi însuflețiți cooperatori și, în urmare, 
muncitori pentru adevărata noastră organi- 
zație economică. 


B) Atăturea și deodată cu aceste pregătiri 
şi propagandă, țin că e necesar să se spri- 
jinească şi chiar să se iniţieze înființarea de 
tovărășii la sate. 

Pentru uşurarea muncii de mai târziu, aceste 
tovărășii sar alcătui în temeiul unor sta- 
tute-tip, pentruca organizate apoi, în cadre 
centrale, să prezinte o uniformitate. 

După cum am amintit, copierea și întro- 
ducerea neschimbată a vreunui sistem coo- 
perativ existent nu o găsesc de cea mai 
fericită rezolvire. După mine felul trebuințelor 
în împrejurările date hotăresc sistemul coope- 
rativ pe care să-l folosim. În temeiul expe- 
riențelor câștigate, principiile, pe cari s'ar 
clădi statutele și prin urmare sistemul coo- 
perativelor noastre ar fi cam următoarele: 

1. În tovărăşii s'ar primi numai membri 
convinşi şi înțelegători ai cooperaţiei, și, în 
urmare, s'ar împiedecă înscrierea de membri 
prin siluire, cum se face la însoţirile ungu- 


rești și bucovinene, unde solicitatorii de îm- 
prumute se înscriu ca membri, siliți de nevoi. 

2. Responsabilitatea membrilor să fie limi- 
tată până la cel mult de 10 ori suma capi- 
talului subscris. 

3. Formarea capitalului cooperativ să se 
facă la fel cu aceea din România, fixându-se 
un minim de 20 Cor. și un maxim de 3000 Cor. 
cu plata în rate fie lunare fie cvartale ori 
anuale, dar cel mai târziu în timp de 3 ani. 

Pentru adunarea de capitale, să se fixeze 
prin statute maximul dividendului la 8%, iar 
maximul intereselor după depuneri spre fruc- 
tificare la 6%,. 

Întrucât legea comercială ungară din 1875, 
pe a cărei bază s'ar formă tovărăşiile noa- 
stre, ar fi explicată în defavorul acestui fel 
de formare a capitalului, — în tot cazul fără 
temeiu legal — s'ar fixă cvotele (părtășiile) 
în suma de 20—50 Cor., iar depunerile spre 
fructificare, cari ar fi elocate cu anul, s'ar 
onorà cu un dividend special de 1—2%,. 

4. Cercul de activitate al unei tovărășii să 
fie mărginit de regulă la o comună, dar maxi- 
mum la un cerc notarial. Prin asta s'ar îm- 
piedecă ispita de a transformă cooperativele 
în speculaţii de bancă. 

5. Fondul de rezervă să fie prefăcut în 
efecte și scos din operațiile tovărășiei. For- 
marea rezervelor să fie obligatorie. 

6. Tovărăşiile cu un capital sub 5000 Cor. 
nu pot da marce de prezenţă și nici salare 
cu excepția contabilului și a cassierului. 

7. In statutele fiecărei tovărășii să se prevadă, 
că îndată ce Centrala ori centralele vor fi 
înfiinţate, sunt obligate să intre ca membre 
la Centrală și anume, subscriind pentru fiecare 
20 membri câte o cvotă de 50 Cor. pentru 
care răspund cu de 10 ori suma nominală. 
Ca membre apoi să fie obligate a se supune 
controlului centralei și a-și îngriji financia- 
lizarea tot prin centrală. 

Până la înființarea Centralei, tovărășiile 
să contribue la susținerea Biroului central 
cooperativ, în afară de plata tipăriturilor, cu o 
sumă anuală, ce va variă între 20 și 200 Cor. 
anual, după mărimea cooperației. 

8. In statutele tovărășiilor de credit, — 
dar numai la aceste — să se prevadă ini- 
țiarea și financializarea și altor fel de tovă- 

rășii ori grupări (tovărășii ocazionale) pentru 
o anumită acțiune economică (valorizări de 
bucate, poame, mașini agricole, procurări etc.). 

9. Fiecare părtășie, dupăce în noua com- 
binaţie de formare de capital un membru 
numai una poate aveă, dă dreptul la un vot 
și la un singur vot plenipotenţiat, maximul 
dar două voturi. 

Celelalte dispoziţii statutare, în conformi- 
tate cu praxa de până acum și cu dispo- 
zițiile legii comerciale. 

Controlul tovărăşiilor s'ar face parte prin 
Birou și apoi prin Centrală, parte prin func- 
ționarii băncilor cu cari stau în relaţie de 
credit și dintre cari cel puţin unul trebuie ales 
în comitetul de control al fiecărei tovărășii. 

Felul tovărășiilor, ce ni se impun să fie 
înfiinţate, e potrivit, cred eu, să fie fixat așa: 
Mai întâi tovărăşii de credit, apoi de produc- 
țiune (lucrarea lemnului, cariere, lăptării, us- 
cătoare de prune, materii brute etc.) apoi 
de valorizare (bucate, seminţe, vite, productul 
industriilor etc.), maşini și unelte și, în fine, 
de consum și alte feluri de tovărășii. 

Rolul tovărășiilor de credit ar fi, în rândul 
prim, scoaterea sătenilor din ghiarele cămă- 
tarilor, ce îi jupue cu împrumuturile lor mici 
dela 10- 50 cor., pentru cari împrumuturi băn- 
cile noastre dela orașe nu pot îi la îndemână. 
Pentru sume mai mari, dela 100 coroane în 
sus de pildă, tovărășia de credit ar împlini 
Slujba pe care azi o face agentul fiecărei 
bănci dela oraș. Că operația aceasta sar 
face întocmai ca azi prin agent sau ar fi 
tranşată prin cont-curent ori credit acordat 
tovărăşiei, e chestie de amănunte. 

În felul acesta, cred eu, că, băncile noastre 
înlocuind agenții prin tovărășii, își măresc 
bonitatea afacerilor şi, în acelaș timp, servesc 
neamul mult mai bine și mai economicește. 

Tovărășiile ar lucră cu banca românească, 
în ținutul căreia se află, ori dacă asta ar fi 
imposibil, în fiecare comitat s'ar căută și 
s'ar găsi una ori mai multe bănci românești, 
cari ar lucră cu plăcere cu tovărășiile noastre 
de credit. Prin aceasta s'ar promovă foarte 
mult consolidarea și mai ales fuzionările băn- 
cilor mici și superflue, ajutându-se și gră- 
bindu-se procesul, pentru care „Solidaritatea“ 
lucrează în anii din urmă cu atâta zel, 


În sprijinirea tovărăşiilor la îndemână ne-ar 
fi și despărțămintele „Asociaţiunii“, oficiile 
protopopești alăturea cu băncile şi cu cei- 
lalți fruntași ai vieții noastre publice și a 
celor de pe la sate. 


C) Financializarea tovărăşiilor sar puteă 
face prinurmare în modul arătat prin băn- 
cile din ţinuturile respective. Întrucât inter- 
mediul acesta ar scumpi prea mult mijloacele 
financiare ale tovărăşiilor, chestiunea ar puteă 
fi rezolvată și în felul următor: 

Întreg ţinutul românesc cu tovărășiile sale 
s'ar raionă şi financializarea s'ar încredință 
la 2 eventual 4 dintre bâncile noastre de 
frunte, cari și azi îngrijesc reescontul băn- 
cilor noastre mai mici. 

Sau apoi s'ar căută capitale românești exis- 
tente, cari s'ar pune, prin Centrală și deo- 
camdată cu ajutorul Biroului central, la dis- 
poziţia tovărăşiilor. Astfel de capitale am găsi 
la „Banca generală de asigurare“, care prin 
tovărăşii şi-ar aveă cei mai buni reprezen- 
tanţi, sau apoi în o parte a efectelor îngră- 
mădite la băncile noastre. 

În fine, financializarea s'ar puteă face prin 
acreditarea fiecărei tovărășii în cadrele unui 
credit deschis până la o sumă potrivită, prin 
una ori alta dintre marile bănci. 

Se înțelege, că întreagă acţiunea coopera- 
tivă sar face treptat și fără nici o forțare, 
căci niciunde nu se răsbună forțarea atât de 
grozav, ca tocmai în munca cooperativă. 
Întregei acțiuni i sar da deplina libertate 
și toată grija noastră ar fi numai împiede- 
carea deraierii de pe terenul adevăratei coo- 
peraţii. 

Revenind la partea materială a chestiunii, 
în legătură cu darul marelui Vasile Stroescu, 
situația ar fi următoarea: 

Acceptate cele spuse în propunerea de faţă, 
și admițând, că pregătirile (biroul central și 
cursurile cooperative) ar dură, în forma acea- 
sta, maximul doi ani, din donaţie s'ar cheltui 
pentru acest scop circa 20.000 coroane. Restul 
de 30.000 coroane ar fi întrebuințat așa: Con- 
form cu donația şi părerea exprimată de 
donator, cu 10.000 coroane s'ar ajută înființarea 
de tovărășii așa fel, că donația adecă „Aso- 
ciațiunea“ ar subscrie la tovărășiile indicate 

cvote (părtășii) în sumă până la 100 — 200, 
dar cel mult 300 coroane. Cu suma de 10 mii 
coroane s'ar puteă ajută la înființarea alor 
50—60 tovărășii. Dupăce aceste tovărășii s'ar 
consolidà, capitalul donației ar fi retras, rând 
pe rând, și ar fi învestit în alte tovărășii nouă, 
asttel că, acest capital ar rotă încontinuu 
întru sprijinirea acțiunei cooperative. 
Restul de 20.000 coroane s'ar folosi pentru 
înfiinţarea Centralei fie în formă de cvote, 

fie în parte ca cheltueli de fondare şi orga- 
nizare. La aceste sume sar adăogă cvotele 
tovărășiilor existente și ale celor următoare, 
și astfel, în scurt timp, am aveă o Centrală 
puternică, care ar puteă îngriji pe deplin atât 
de controlul cât și de conducerea și finan- 
cializarea cooperativelor române. 

Că la timpul său s'ar alcătui o centrală 
cu mai multe federale sau mai multe centrale, 
e o chestie ce se poate fixă atunci. 


=] 


Oameni... 


Sunt oameni toți... şi-i plin în lume 
De vameşi și de farisei, 

Îi văd şi nu 'njeleg anume 

Ce mă mai poartă printre ei... 


Le ard blesteme ceriul gurii 
Când ţi se par duioşi şi trişti, 
Aştern peste pornirea urii 
Blândeţă de evangheliști... 


Prin valul care nu se curmă 
Arare de mă mai strecor, 

Eu simt minciuna cea din urmă, 
Ce-a umezit buzele lor... 


În minte-atunci mi se desface 

Misterul Proniei ce-a pus, 

Ca ?n staul între dobitoace 

Să vie pe pământ Isus. 
Octavian Goga. 


==] 


Trandafirul 


Se desprimăvărà şi toată puterea zăvorîtă 
a naturii cereà din nou cuvânt. La fiecare 
pas palpità vieața pe care o simțeam în ra- 
zele de soare, în cântecul ciocârliei și în flo- 
rile de pe răzoare. Cum treceam aşa încet 
dealungul satului, sufletul, reîntinerit parcă 
mi se scăldà în poezie, căutà imagini nouă 
şi pluteà așa neștiutor în albastru... 

Mam oprit în drum lâng’ o ogradă. Ţă- 
ranul cu mânecile răsfrânte îşi orânduiă gră- 
dina. Faţa lui aspră, bronzată, străluceă în 
lumina soarelui și brațele vânjoase se în- 
cordau când răsturnă cu sapa bulgării de 
pământ. Eră o mulțumire să-l vezi așa tăcut, 
sever, liniștit, un simbol al muncii care ro- 
deşte... 

Urmărindu-i toate mișcările văd că dintr'o- 
dată ridică ochii, ca şi când i-ar veni în 
minte ceva. Stă o clipă pe gânduri și-și face 


și cartofii. 


socoteala. Își razimă apoi sapa de-un prun, 
porneşte spre colțul unde i se oprise privirea 
și smulge o tufă pe care o aruncă la o parte 
între vreascurile netrebnice. 

lau seama mai bine să aleg cei s'a părut 
așa de prisos și când colo văd că eră un 
trandafir înmugurit, un trandafir sănătos, plin 
de vieaţă... 

Ma apucat mila de biata floare şi nu m'am 
mai putut răbdă... 

„Bine, loane, de ce-ai smuls trandafirul? 
Erà frumos, mă“... 

Omul își îndreaptă spre mine ochii senini, 
strălucitori, ridică din umeri şi răspunde zâm- 
bind cu bunătate: 

„Vreau să sădesc un cuib de cartofi, bo- 
ierule“ ... 

Şi şi-a văzut de lucru mai departe. Uitân- 
du-mă la el, întro clipă am înțeles toată 

tragedia trandafirului aruncat pe gunoi și 
amărît mi-am văzut de drum... 
Pe cale nu știu cum, fără să vreau, mi-a 

vieții şi rătăcind așa înainte, mam pomenit 
că murmur în barbă: 
„Da, da... Are dreptate lon... Cartofi le 


venit în minte povestea unui artist aruncat în trebuie lor... cartofi“... 
mijlocul unei mulțimi covârșite de mizeriile Aegrotus. 
EI 
Povestea unei vieți. 
Roman de 1. Agârbiceanu. (Urmare) 


lon Florea cum rămase într'un colț al salei 
și aşteptă s'o vadă pe Mărioara coborînd de 
pe scenă, simți deodată că cineva îl prinse 
de braţ. 

„Ei, tinere, ce stai aşa pe gânduri? Vină 
să felicităm pe domnișoara Grecu“, zise advo- 
catul Chirca, vesel. Dumnealui eră mare ama- 
tor de artă, și după câte-o producție succeasă 
ca aceasta eră totdeauna foarte bine dispus. 

„Eu nu cunosc pe nime din familie“, răs- 
punse codindu-se Florea. 

„Vei face cunoştinţă deodată cu felicitarea. 
Vom stă într'ajutor. Pentru ce am mai există 
altfel noi bătrânii“, zise domnul Chirca zâm- 
bind, şi luându-l la braţ, porniră. 

Florea se simțeă fără nici o putere. Nu 
mergeă bucuros, el ar fi voit să se întâlnească 
cu Mărioara singur, nu aici sub ochii atâtor 
oameni. 

„Să-mi daţi voie, doamnă Olimpio să vă 
prezint pe-un tânăr de „mare speranță“, care 
e lipsit de mult de bucuria de-a vă cunoaște, 
şi, în special, în seara asta, nar fi putut 
altfel să felicite pe fiica d-voastre, ceeace 
altfel dorește din toată inima: Dr. Ion Florea“. 

Doamna Olimpia râse cu poftă de frăzoiul 
domnului Chirca. 

„Vei aveă vieață lungă, domnule advocat“, 
zise ea, apoi întorcându-se spre Florea, dupăce 
acesta-i sărută mâna, îl învălui pe-o clipă 
cu aceeaş privire clară, liniștită, în care însă 
lon Florea ceti acum și mai bine întrebarea: 
Tu cine ești? Insă întrebarea aceasta o ceti 
numai cu ochii, din ei nu treci mai departe, 
Ion Florea se apropie — bătându-i inima cu 
putere — de domnişoara Grecu. 

„Să-mi dați voie, domnişoară, să vă pre- 
zint şi eu felicitările mele. Ne-aţi procurat 
o plăcere cu adevărat artistică. 

— Da, domnişoara a fost la culme“, zise 
domnul Chirca apropiindu-se, „ai puteă să 
scrii un raport la gazetă, domnule doctor 
lon Florea“. 

Omuleţul voi să glumească spunându-i 
numele astfel. Insă domnişoara Grecu se dădù 


puțin înapoi și pării că voeşte să-și retragă 
mâna pe care i-o întinsese lui Florea. Ea se 
făcu foarte palidă, se speriè par'că la auzul 
acestui nume, pe care mai înainte nu-l pri- 
cepuse. Cine să înțeleagă toate numele câte 
se spuneau înaintea doamnei Olimpia! 

Dar totuş îi întinse mâna albă și delicată, 
în vreme ce cu ochii plini de mirare, de 
spaimă, cercetă fața lui Ion Florea. După 
ochi, după frunte îl recunoscii numai decât, 
îşi plecă privirile 'n pământ și obrajii i se 
rumeniră îndată ca un măr pârguit. 

„Imi pare bine că va plăcut“, zise ea cu 
o voce cântătoare. Vă mulțumesc. 

„Da, Mărioaro, se vede că ești norocoasă. 
La întâia pășire în public ai avut succes“, 
zise doamna Olimpia, care apropiindu-se 
surprinse obrazul înpurpurat al fetei. Ochii 
ei verzi fugiră repede dela fată la Florea, și 
între sprâncenele negre i se ivi o ușoară 
dungă de nemulțumire. 

„Să mergem“, zise ea Mărioarei. „Dacă-ţi 
face plăcere vii cu noi, domnule advocat“, 
adause aplecându-și puțin frumosul ei cap 
spre umărul drept, „și dumneata domnule 
Florea“, adause din nou privind cu plăcere 
mustața lui neagră și groasă ca două lipitori 
de cerneală. Mustaţa-i eră prea bogată pentru 
vârsta lui, dar se potriveă minunat deasupra 
gurei lui energice. 

„Mă simt încântat, doamnă“, zise îndoin- 
du-se omulețul. 

„Eu vă sunt cu atât mai recunoscător, 
doamnă“, zise lon Florea sărutându-i mâna. 
i pără că acum, la atingerea buzelor sale 
mâna aceea se înfioră. 

Veni și domnul Grecu şi dupăce-l salută 
pe Florea ca pe-un fiitor advocat de frunte, 
îi zise: 

„Noi ne bucurăm mult când întălnim oameni 
harnici. Domnul Chirca ne-a spus multe bune 
despre dumneata“. 

Apoi porniră să iee cina împreună la res- 
taurant. 

Îndată ce coboriră scările și apucară în 

stradă, doamna Olimpia făcu să ajungă Mă- 
rioara între cei doi bătrâni și ea rămase în 
urmă cu lon Florea. 

„De mult am voit să-ți mulțumesc pentru 
conferință, domnule Florea. Într'adevăr ai fost 
atât de bun să te angajezi îndată, deși abiă 
ai sosit în orașul nostru. Ce subiect ţi-ai 
ales?“ 

În noaptea de-afară ochii ei nu se vedeau. 
Dar lui Florea îi părù că vocea ei tremură Ușor. 

„Într'adevăr trebuie să mă rușinez de im- 
portanţa ce-i dați conferinței mele, doamnă 
Olimpio. Mi se pare nu e bine să fie cineva 
lăudat. Pe urmă cade cu atât mai rău“, zise 
lon Florea silindu-se să descopere în cuvin- 
tele, în vocea acestei femei ceva din su- 
meția care se desprindeă din întreaga ei 
ființă. Dar nu află nimic. Dimpotrivă îi părù 
o femeie foarte cuminte, care mai are și darul 
special de-a se interesă de serate. 

„Toţi oamenii modești vorbesc așa“, zise 
doamna Olimpia cu aceeaș înfiorare în voce, 
„Dar nu mi-ai spus ce subiect lucrezi. 

— Cât despre asta nici eu nu știu de bună 
seamă. Spre desvinovăţirea mea trebuie să 
vă spun că n'am fost sigur de voiu ajunge 
la rând sau ba. 

— Așadar wai terminat-o?“ 
un fel de îngrijorare Olimpia. 

„Nici n'am început-o, doamnă. 

— Atunci să te pui pe lucru. De azi în 
două săptămâni ești eroul zilei. Totuş as 
dori să știu: cam ce subiect îţi vei alege?“ 
întrebă ea. 

„Cred că ceva despre Eminescu“, zise 
Florea. 

„Poezia lui erotică, sau cea filozofică? 

— Cred că am să vorbesc despre litera- 
tura lui poporală, și în linii generale despre 
erotica lui. 

— Frumos subiect“, zise doamna Olimpia 
atingându-se ușor de brațul lui Florea și 
intrând în lumina restaurantului. 

În răstimpul acestei conversații ochii lui 
Florea priviră neîntrerupt la domnișoara Grecu, 
chiar când o pierdeă din vedere, învăluită de 
întunerecul care se coborise gros. El simțea 
o dulce mângăere, păreă că soarbe mereu o 
băutură aromitoare la gândul că Mărioara 
nu-l uitase. 

La masă se nimeriră așa încât Florea venià 
în fața doamnei Olimpia. 

Chelnerul se înființă numaidecât la masa 
lor și ascultă poruncile doamnei Olimpia. 
Domnul Chirca ziceă din când în când: „dar 
grijește să fie bun“ și zâmbeă mulțumit. 

Lumea din restaurant nu se miră deloc 
văzându-l pe domnul Chirca în societatea 
familiei Grecu. Știau toti că omulețul acela 
e bine văzut de domnul Grecu. Dar prezenţa 


întrebă cu 


lui lon Florea la masa aceea, nime nu și-o 
puteă explică. Cercau să-l facă rudenie de- 
părtată de-a doamnei Olimpia, sau cel puţin 
de-a domnului Chirca. 

Domnul Grecu și Florea luară câte-o bere. 
Domnul Chirca aşteptă vinul, nu eră prietin 
cu „băutura nemțească“. Mărioara nu ştiă ce 
să mai facă cu mânile: eră foarte agitată. 
Treci un răstimp. 

„Tânărul meu ar mai luă, mi se pare, o 
bere“, zise advocatul Chirca, ciocănind cu 
inelul gros de aur într'o farfurie. 

„Nu, mulţumesc“, zise Ion Florea. 

„Ei las, doamna Olimpia şi domnișoara 
știu că azi se ridică o generaţie bețivă“, zise 
râzând domnul Chirca. 

„Și o generaţie de filozofi“, adause doamna 
Olimpia privind cu plăcere fruntea gândi- 
toare a lui Florea. „L-aţi auzit pe domnul 
Târnăvean? 

— Da, a fost o conferinţă foarte frumoasă“, 
zise domnul Grecu. „Totdeauna actuală. Și a 
avut un dar mare: a ţinut captivată atenţia 
publicului. 

— Meritul cel mai mare al lui Târnăvean 
e ca înțeles romanul lui Tolstoi. Asupra 
părerilor pe cari le susține cartea aceea, va 
rămânea însă totdeauna deschisă discuţia“, 
zise domnul Chirca. 

„De-o părere cu mine“, spuse veselă doamna 
Olimpia. „Ursul acela dela Nord n'a putut 
vedeă pe câmpiile de zăpadă flori, și în văz- 
duhul sur cerul albastru. Prea exagerează, 
prea îmbracă în negru vieața. 

— Şi în ce exagerează, te rog?“ întrebă 
cu blândeţe domnul Grecu. 

„În toate“, răspunse doamna Olimpia ne- 
mulțumită de contrazicere. „Femeia în că- 
sătorie nu-i fericită, afară de căsătorie tot 
astfel, atunci pentru ce-i în lume? 

— Aici Sar puteă pune și-o altă întrebare: 
pentru ce-i omul în lume“, zise domnul Grecu 
liniștit. 

„Vezi, mama, eu n'am cetit romanul acela. 
Şi azi nam priceput o iotă din ce-a vorbit 
domnul Târnăvean“, zise sfioasă domnişoara 
Grecu. Și dupăce reuși să spună cuvintele 
acestea se simți mai liniştită. 

lon Florea nu prea ascultă la ce se vorbiă, 
El simțeă în apropierea lui pe Mărioara, și 
se bucură din toată inima de agitația care 
mo mai părăseă: „Nu ma uitat de loc“, își 
ziceă el. „Îşi aminteşte bine de întâmplarea 
aceea“. 

Si întradevăr el gâciă ia ce se gândià 
Mărioara, care de-un singur lucru nu-și puteă 
da seama, nu-l puteă pricepe: cum a fost cu 
putință să se întâlnească cu lon Florea? Ea a 
crezut totdeauna că pe tânărul acela care şi-a 
uitat pălăria în grădina internatului de fetiţe, 

pentru dânsa, nu-l va mai întâlni niciodată 


în vieață. Se schimbase, ce e drept, ar fi 
putut fi luat drept altul, dacă ochii lui nu 
ar fi rămas aceiaș, ochii şi fruntea. Însă așa 


eră tot tânărul la care nu se puteă gândi 
fără să râdă, deși simțeă și un regret în suflet. 
Chiar și acum, deși eră încă foarte surprinsă, 
simţeă cum îi pornesc undele de râs, gân- 
dindu-se la pățania studentului. 

Li se servi cina. Furculițele, cuțitașele în- 
cepură să țincănească. Doamna Olimpia le 
purtă printre degetele-i albe cu multă ele- 
ganță. Din când în când ochii ei verzi îl 
priveau liniștiți pe Florea. Dar în privirea 
aceasta limpede creșteă din ce în ce mai 
mult o lumină nouă, dulce, caldă, și atunci 
de sub genele negre, umbroase, ochii ei 
verzi împrăştiau străluciri scumpe. 

Domnișoara Grecu se simțeă .tot mai stă- 
până pe sine. Şi cu cât se linișteă Sea 
că trebuie să-i fie recunoscătoare lui lon 
Florea. Petru ce? Nu știă, dar îi păreă că 
tăcerea ei nu-i de loc” amabilă pentru lon 
Florea. Simţeă că trebuie să-i spună, să-i 

arete cumva că nu și-a uitat de el. Senti- 
mentele sale niciodată nu-i fură atât de clare 


„ca în seara aceasta în aprecierea întâmplării 


aceleia din grădina internatului de fetițe. Un 
glas tainic îi șopteă mereu: „A fost “foarte 
bine! Foarte frumos“. Şi glasul acela tainic 
păreă că și râde, c'o și mângăie și o alintă. 
Voiă deci să-i fie recunoscătoare. 
Domnul Chirca cu domnul și doamna Grecu 
începură să discute despre posibilitatea di- 
solvării camerei, și despre eventualele lupte 
electorale, cari se vor deslănţui asupra țerii. 

„Ar trebui să fim cu băgare de seamă“, 
zise domnul Chirca, „să nu ne afle alegerile 
nepregătiți. La toată întâmplarea ne vom pune 
candidații noștri. 

— Dacă am intrat odată în activitate n 
nu putem face altfel. Ca totdeauna însă, î 
multe cercuri, căderea noastră va fi sigură: 
spuse domnul Grecu. 

„Lucrul de căpetenie“, începi! doamna 
Olimpia, „ar fi să vă îngrijiţi înainte de toate 
de cercurile 'cu majorităţi mari. Și pentru 
acestea să candidați bărbaţi destoinici“. 


(Va urmă.) 


===] 


Cronici. 


Cronică bucureşteană. 


Sărbătorirea lui Caragiale. Agitații 
postice, Februarie 1912, 
Cronica lunii lanuarie am sărit-o, — din motivele, 

bineînţeles, cele mai puţin atârnătoare de voinţa mea... 

Nu însemnez acest lucru pentruca să uşurez cerce- 

tările unui viitor istoric literar, care altfel poate şi-ar 

pierde din vreme căutând veriga ce lipseşte în regu- 
laritatea lanţului acestor cronici, — ci îl însemnez 
numai, ca să am prilejul de a reveni asupra unor eve- 
nimente, ce cu nici un preţ n'ag vrea să fie socotite 
drept cu dinadinsul trecute sub tăcere din parte-mi. În 
fruntea acestor evenimente, cari cronologicește aparţin 
lunii Ianuarie, pun: sărbătorirea maestrului Caragiale. 

Sărbătorirea zic eu că este un eveniment, iar nu, 
cum scriă o revistă literară de-ale noastre de-aici, ìm- 

plinirea a 60 de ani de vârstă a maestrului; aceasta este o 

aniversare, şi nu un eveniment, — şi mai este ceva: 

este una din acele aniversări, cari mai de grabă sunt 
de natură a umplea de melancolie sufletele simţitoare. 

Un sufiet simţitor, „profund sentimental“, este și 
sufletul maestrului Caragiale; aceasta ma fost numai 

o vorbă aruncată de el într'o clipă de enervare, ci a 

fost cu adevărat un strigăt scos de laturea covârşitoare 

şi, bănuiesc, cea mai chinuitoare, a acelui suflet com- 
plex. Aţi cetit, prin ziare, răspunsurile ce le-a dat 
unora din scrisorile de felicitare ce s'au dus să-l gă- 


sească în retragerea-i din Schöneberg bei Berlin: ve- 
chile prietenii sunt acelea cari îl mişcă mai mult, și 
e înduioşător cuvântul de bătrân, așa cum ştie să-l 
aşeze Caragiale în fraza lui, ca şi răspunsul la urări, 
din care răsare mai adesea o mireasmă patriarhală, 
cu nelipsita amintire nu numai de cele ce pot privi 
fericirea ta, ci şi pe aceea alor tăi... 

De ce maestrul ma venit ca să fie față la sărbă- 
torirea lui? Eu unul mărturisesc că nici un moment 
nu mi-am pus această întrebare, fiindcă nici nu m'am 
îndoit că n'are să vină. Dar lucrul acesta se simte 
mai mult, aşa ca lucrurile dela sine înţelese, de cătră 
aceia cari pot zice că cunosc întru câtva firea și felul 
de gândire al acestui om ce pare multora atât de 
ciudat, — dar altora atât de adânc şi de puternic 
firesc. Banalul, cred eu, oroarea de tot ceeace este 
program şi protocol, formă şi formulă consacrată, — 
exercită asupra lui Caragiale influenţa aceea respin- 
gătoare, a cărei expresie din faţa lui care este expre- 
sivitatea însaşi, cine a văzut-o odată nmo mai uită... 
Apoi bineînţeles că banalităţile scrise, — şi de cari 
de altfel nu te poţi apără, — mau să aibă acelaş 
efect ca banaiităţile vorbite, — sau cel puţin faţă cu 
cele dintâiu poţi să te sileşti şi să iei, mai la urmă, 
o atitudine politicoasă... 

Totuşi, dintre câte banalități s'au spus și în lipsa 
maestruiui, una, şi poate cea mai banală din ele, eră 
cu totul indicată: Caragiale poate să aibă oricâţi ani, 
el nu este și nu va fi niciodată bătrân. Este o vorbă a 
scriitorului maghiar Jokai, care s'ar puteă tălmăci ro- 

mânește: „Om în vârstă, nu insemnează om bătrân“... 
Sau s'ar puteă zice, cu o altă vorbă: Caragiale n'are 
şasezeci de ani, ci are numai de douăori treizeci... 

După toate astea, mă împac în mine cu încredin- 
tarea că această hiritisire întârziată maestrul nu e 
obligat s'o cetească, sigur cum sunt, că tot ce-am 
spus e departe d'a fi la înălțimea momentului ce am 
lăsat să treacă „de ziua lui“. 

E 

Caracteristica vremii în care trăim la București, 
rămâne: agitaţie. Bine, cel puţin, că pacea s'a re- 
stabilit în Biserică, după împlinirea vacanţelor lăsate 
în scaunele mitropolitan şi episcopeşti de furtuna nă- 
prasnică ce se abătu asupra Sinodului sfintei Biserici 
autocefale române... Bineinţeles că nu lipsesc nici 
acuma sfătoşi cari să vină să dovedească, prin citaţii 
de nu mai știu ce și tot felul de canoane, că alegerea 
cutare e neregulată, aita e iiegală, şi toate, bineînţeles, 
„nule şi neavenite“ ... Astfel de lucruri au fost aşa- 
zicând întotdeauna nelipsite, — iar rezultatul e că ni- 
meni nu le mai dă nici o atenţie... câtă vreme nici 
un partid nu se hotăreşte să ie exploateze politiceşte. 
lar cele două partide din opoziţie nu mai pot face 
acest lucru, de când au încheiat alianţa lor, pe care 
guvernamentalii o numesc „cointeresată“, după de- 
numirea nenorocoasei — dar şi buclucașei — societăţi 
a tramvaielor comunale. N'o mai pot face, fiindcă dacă 
în privinţa „cointeresării“ la tramvaie au putut să-și 
conformeze atitudinea, în chestia bisericească prea se 
angajaseră în direcţii opuse, aşa că altă ieșire n'a mai 
putut fi, decât părăsirea cauzei și a unuia şi a ce- 
luilalt dintre preiaţii înlăturați... 

Atâta rezultat, va să zică, tot a dat până acuma, 
alianţa celor două partide din opoziție, că s'a înlăturat, 
sperăm definitiv, orice motiv sau pretext de agitaţie 
pe tema bisericească... Și mare, în adevăr, e nevoia 
de pace, căci mare este nevoia de muncă, pentru ri- 
dicarea şi întărirea Bisericii în ţara românească. 

Agitaţiile politice au rămas să se poarte pe alte 
teme; şi slavă Domnului, sunt destule! -- obiceiul 
pământului fiind, cum se ştie, ca orice opoziţie să se 
împotrivească — fiindcă deaceea e ea opoziţie — la 
orice ar vrea să facă sau să dreagă orice guvern... 

Deocamdată lupta, oricât de crâncenă, ma dat nici 
un rezultat. Abiă dacă au rămas pe teren, într'una din 
duminecile cu „mari întruniri publice“ câteva geamuri 
dela clubul conservator... Altceva mai grav — poate 
rândul viitor. E lon Gorun. 


Insemnări. 


Un interviev. Pentru lămurirea cetitorilor noștri 
reproducem din ziarul „Românul“ Nr. 47 un interviev 
luat d-lui Goga la Seghedin de d-l C. Şărcăleanu. 

E următorul: 

— Ce știi despre pace? Ai luat parte la tratările 
din Arad? Eşti mulțumit că s'a încheiat? O aprobi?... 

— „Fiind în închisoare cunosc numai fragmentar 


lucrurile ce se petrec afară. Nu am luat parte la tra- 
tările dintre comitetul naţional şi proprietarii „Tri- 
bunei“, fiindcă aceste tratări s'au mărginit numai la o 
chestiune de ordin juridic: proprietatea „Tribunei“. 

Eu, după cum se ştie, nu am fost decât colabora- 
torul acestui ziar. Acum deci, când proprietarii ajun- 
gând la înţelegere cu comitetul naţional, au decis în- 
şişi asupra sorții ziarului, aplanându-şi conflictul după 
cea mai bună chibzuinţă a lor, eu numai bucură mă 
pot văzând că se restabilește armonia dinainte, de pe 
vremea când mi-am început colaborarea la „Tribuna“, 
la care am rămas consecvent până deunăzi, când 
cu intrarea mea în închisoare. Din parte-mi am ac- 
centuat în nenumărate rânduri, că doresc Sincer să 
fie înlăturate notele de violenţe personale, — n'am 
deci nici un motiv, din acest punct de vedere, să des- 
aprob pacea încheiată“. 

— Dar această pace va aved urmări însemnate, ea 
pune capăt certurilor atât de pasionate din ultimii 
doi ani. Nu crezi d-ta, că prin însuș faptul că lupta 
din fericire a încetat, atât comitetul nu mai are te- 
meiu de a se plânge împotriva „tribuniștilor“, cari 
prin actul lor consolidează acțiunea națională, cât și, 
pe de altă parte creiază îndatorirea tuturor luptă- 
torilor de a-și strânge rândurile? Pacea ie priveşte 
deci și personal, — trebuie oare să înțeleg că te 
simți atins? 

La întrebarea aceasta convorbitorul meu îmi strânge, 
zâmbind, mâna: 

— „Aici, în singurătatea mea, am putut să aştept în 
toată liniştea desfășurarea acestor tratări. Împreju- 
rarea că d-l Stere eră la mijloc mi-a dat deplina 
garanţie a seriozităţii şi asigurarea, că întrucât mă 
priveşte, demnitatea mea personală va fi păzită. Fi- 
rește, că după încheierea acestei păci, după reabili- 
tarea morală și politică a proprietarilor „Tribunei“ 
de cătră comitetul naţional, conflictul e terminat şi 
răsboiul încetând, lucrurile revin la starea dinainte 
de isbucnirea ostilităților, la restitutio in integrum“. 

— Dar aceasta presupune o conlucrare sinceră din 
ambele părți. Valurile unei dușmănii îndelungate nu 
se potolesc așa ușor. Ce crezi să faci în această 
privință? 

— „Eu, întrucât depinde dela mine, nu voiu pune 
nici o piedecă în faţa acestei noui situaţiuni. După cum 
am declarat în atâtea rânduri, unitatea de partid o 
am considerat, în împrejurările dela noi, o dogmă po- 
litică, şi prin toate năzuinţele mele, în activitatea mea 
de până acum, de ordin pur publicistic, nam voit să 
depășesc cadrele organizaţiei noastre de partid. Nici 
eu, nici prietenii mei, nu ne-am depărtat dela prin- 
cipiile fundamentale ale programului național“. 

— Eu înțeleg, că în sânul unui partid poate fi și 
o luptă de idei, precum și critica obiectivă a activi- 
tății politice, dar aceasta nu poate și nu trebuie să 
degenereze într'o luptă împotriva partidului. Recunoști 
și d-ta, că lupta de idei trebuie să se menţină în li- 
mitele compatibile cu unitatea de partid? 

— „Bine înţeles. Mi-am dat totdeauna seama şi o 
văd și astăzi, că în cadrul partidului nu pot dispare 

niciodată diferitele curente de idei și propaganda 
pentru ele. Fără această fermentație de credințe, fără 
o cumpănire critică a fenomenelor politice şi sociale 
din jurul nostru nu poate fi vieață de partid, nici o 
evoluție normală a politicei naţionale. De aceea asupra 
ideilor lansate mau fost şi mau putut fi tratări, fiind 
acestea expresiunea firească a unor stări organice“. 

Întrucât în lupta d-voastre a fost și acest element 
de propagandă, el, desigur, trebuie să rămână și de 
aci înainte, fiindcă și eu cred, că propaganda de idei, 
dusă cu sinceritate și seriozitate, nu este numai com- 
patibilă cu vieața de partid, dar este chiar indispen- 
sabilă pentru propășirea neamului. Știu positiv, că 
aceasta este și credința conducătorilor partidului. 
Întrucât critica obiectivă şi propaganda de idei nu 
poate împiedecă pe nimeni să-și ia locul ce i se cu- 
vine în rândurile partidului, dă-mi voie, deci să te 
întreb: față de faptul, că fi se cere, ca semn exterior 
și vădit de împăciuire, să reintri în organizația par- 
tidului, ce ai de gând să faci? 

— „Eu voiu luptă, se înţelege și de aci înainte 
pentru ideile mele, propagându-le mai departe, şi 
dacă mi se cere să reintru în comitetul naţional, acum 
după aplanarea conflictului pentru care l-am părăsit, 
primesc această sarcină, având convingerea, că frun- 
tașii partidului cu toţii vor înţelege necesitatea unei 
asemenea evoluţii. Numai întemeindu-ne pe acest 
adevăr, lăsând la o parte toate frecările și interesele 
personale, deschizând drum liber în faţa discuţiunilor 
de ordin principiar, se poate înstăpâni (convorbitorul 
meu apasă asupra acestor cuvinte) o pace sufletească, 
şi deci, reală, în rândurile noastre, aşezându-ne pe 
fiecare din noi la postul ce ni se cuvine în lupta pentru 
apărarea neamului. De altfel eu, acum o bucată de 
timp, simțind nevoia unei reculegeri pe urma mul- 
telor hărţuieli, nu voiu luă parte mai activă la lup- 
tele politice“, 

Cetitorilor noştri, cari mar şti acest lucru, le des- 
coperim că C. Șărcăleanu e pseudonimul literar al 


d-lui C. Stere. z 


De strigis quae non sunt... Înţeleaptă e vechia 
orânduire a legii de demult, care porunceà norodului, 
ca despre strigoi să nu mai fie nici o vorbă, fiindcă 
strigoi nu sunt. Cu alte cuvinte, cine-a murit odată 
şi i-au așternut glia pe sicriu, oricât ar îi fost el de 
meșter pe vremea lui, rămâne acolo și putrezeşte ca 
lumea, nu se mai arată seara călare pe mătură să 
facă drăcii și să bage oamenii în răcori. Înţelepciunea 
asta e veche, legea fiind aproape deo mie de ani... 
Se potriveşte la toate categoriile de răposaţi și cu 
deosebire la morţii politici. Lumea nu îngroapă de 
mai de multeori nici în politică și, cu toate preju- 
decăţile curente, oamenii şi-au pierdut demult super- 
stiția despre învierea strigoilor de acest gen. Ce mai 
vrea deci, după toate astea, domnul Eugen Brote 
în publicistica românească? Nu înţelegem cum d-sa, 
un Spirit deschis, nu îşi dă seama de acest adevăr 
elementar. Domnia sa cu tovarășii de jalnică memorie 

a fost politiceşte îngropat şi:prohodit în toată forma, 
mai acum vreo doi ani, prin urmare ivirea asta proas- 
pătă, la gazeta „Deșteptarea“ a domnului Vlaicu 
Arsenie dela Braşov, nu mai are nici un rost, fiindcă 
noi îi opunem formula lapidară a regelui Coloman: 
De strigis quae non sunt, nulla mentio fiat... 

Cât priveşte pe domnul Vlaicu, noul muschetar al 
înfrățirii maghiaro-române, cu d-sa vom vorbi mai 
târziu, după consolidarea noului guvern. Deocamdată 
îi respectăm durerea și-l lăsăm să plângă pe ruinele 
pierdutelor făgăduințe paterne... 

8 

O personalitate. Între multele scrisori pe cari ni 
le trimit cetitorii în legătură cu evenimentul recent 
al împăcării dela Arad, se remarcă rândurile pline 
de adevăr ale unui ardelean trecut în ţară, care spune 
între altele: „mă bucură, domnii mei, că s'a isprăvit 
odată cu cearta, dar mă mir că nu s'a putut face 
acest lucru decât prin intervenţia unui fruntaş din Regat, 
ori-şi-cum străin de împrejurările dela noi.“ Astfel 
vorbeşte ardeleanul nostru dela Brăila şi ne arată 
prin asta că şi dânsul a devenit cam străin de si- 
tuaţia noastră. Că s'a putut ajunge la un rezultat, se 
datorește tocmai escendentului personalităţii domnului 
Stere, care a pus în cumpănă, din acest prilej, toată 
autoritatea sa morală, tot aparatul său de profund cu- 
getător politic și toate mijloacele de convingere ale 
unei inteligenţe superioare. Tocmai împrejurarea, că 
lucrurile s'au desvoltat cum s'au desvoltat până la 
această intervenţie, e o probă evidentă a secetei de 
personalităţi pe tărâmul politic la noi şi ne dovedește 
oarecum necesitatea vremelnică a unei îndrumări din 
afară. S'ar puteă întrebă însă cineva cu puţintică rău- 
tate: Bine, dar domnul Stere, dupăce și-a terminat 
misiunea s'a reîntors la laşi, ce ne facem fără dânsul, 
fiindcă, la urma urmei, noi cari am rămas suntem tot cei 
vechi, nici mai buni nici mai răi? În adevăr în fața 
unei asemeni întrebări, răspunsul ar fi cam dificil 
şi deocamdată e mai bine să rămânem datori cu el... 

D-l Octavian Goga a părăsit zilele aceste temnița 

dela Seghedin, reîntorcându-se în mijlocul nostru. 


Greșeli de tipar. 


În articolele „Școala românească din Ungaria în 
anul 1911“ s'au strecurat câteva greşeli, cari trebuiesc 
îndreptate. La pag. 122, rândul 21 în loc de „180 de 
şcoale“ să se cetească „135 de școale“; pag. 122, 
rândul 20 în loc de „cauza“ să se ceteasca „lipsa“, 
iar rândul 44 în loc de „17 ore“ „13 ore“. 


Aviz. Scoarfele „Luceafărului“ pe anul 1911 
nefiind încă terminate, on. domni cari le-au 
comandat sunt avizaţi, că expediarea ace- 
stora se va face în săptămânile viitoare. 

Administrația „Luceafărului“. 

